
ΑΠΟΦΑΣΕΙ Σ 

Αριθ. 2/41014/0094 (1) 

Κατάρτιση και υποβολή προϋπολογισμού οικ. έτους 
2003 των νομαρχιακών αυτοδιοικήσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1) Τις διατάξεις: 

α) Του άρθρου 5 του Ν.2672/98 «οικονομικοί πόροι της 
νομαρχιακής αυτοδιοίκησης και άλλες διατάξεις» (ΦΕΚ 
290Α'). 

β) Του άρθρου 15 παρ.9 του Ν.2469/97 «περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38Α'). 

γ) Του Ν.Δ. 496/74 «περί λογιστικού Ν.Π.Δ.Δ.» (ΦΕΚ 
204Α') όπως τροποποιήθηκε και συμπληρώθηκε. 

δ) Του Π.Δ. 30/96 «κωδικοποίηση σε ενιαίο κείμενο νό¬ 
μου με τίτλο «Κώδικας Νομαρχιακής Αυτοδιοίκησης 
κ.λ.π.» (ΦΕΚ21Α'). 

2) Την αριθ.51204/0094/12.7.99 κοινή απόφαση της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης και Υφυπουργού Οικονομικών «Περιεχόμενο και 
διαδικασία κατάρτισης και υποβολής συνοπτικού προϋ¬ 
πολογισμού των νομαρχιακών αυτοδιοικήσεων» (ΦΕΚ 
1492Β'). 

3) Την αριθ. 1100383/1330/Α0006/31.10.2001 κοινή 
απόφαση του Πρωθυπουργού και Υπουργού Οικονομι¬ 
κών «Ανάθεση αρμοδιοτήτων στους Υφυπουργούς Οικο¬ 
νομικών» (ΦΕΚ 1485Β'). 

4) Το γεγονός ότι με την απόφαση αυτή δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Άρθρο 1 

Βασικοί στόχοι κατάρτισης του προϋπολογισμού 

Οι βασικοί στόχοι για την κατάρτιση του προϋπολογι- 

σμού των νομαρχιακών αυτοδιοικήσεων του οικ. έτους 
2003 είναι: 

- η συγκράτηση των δαπανών και η αποφυγή ελλειμμά¬ 
των, 

- η αύξηση του αποτελέσματος μέσω της αξιοποίησης 
των διαθεσίμων οικονομικών πόρων, της ορθολογικής κα¬ 
τανομής τους και της βελτίωσης της αποδοτικότητάς 
τους, 

- ο μακροπρόθεσμος σχεδιασμός και οι μελλοντικές 
επενδύσεις, 

- η αξιολόγηση, διαφάνεια και έλεγχος των δαπανών, 

- ο περιορισμός των προσλήψεων και 

- η εκπαίδευση του ανθρώπινου δυναμικού. 

Άρθρο 2 

α) Κατάρτιση του προϋπολογισμού βάσει προγραμμά¬ 
των - δραστηριοτήτων. 

Οι Ν.Α. πρέπει από το 2003 να προετοιμάζονται για 
ένταξη των δραστηριοτήτων τους σε προγράμματα κατά 
το πρότυπο του κρατικού προϋπολογισμού. Προς τούτο 
πρέπει να συμπληρώσουντα τεχνικά δελτία που αφορούν 
τις προβλεπόμενες δαπάνες για υπερωρίες και μετακινή¬ 
σεις, όπως απεικονίζονται στο «Παράρτημα» της κ.υ.α. 

β) Σχεδιασμόςτριετούς προϋπολογισμού. 

Μαζί με τον προϋπολογισμό του 2003 και τη σύνοψή 
του, θα συνταχθεί και σχέδιο προϋπολογισμού με τις σχε¬ 
τικές προβλέψεις για τα οικονομικά έτη 2004 και 2005, 
που θα διαρθρώνεται σύμφωνα με το «Παράρτημα Β'»της 
αριθ. 2/43723/0094/20.7.2001 κ.υ.α. 

Η συνολική μεταβολή των λειτουργικών δαπανών για τα 
έτη 2004 και 2005 δεν θα πρέπει να ξεπερνά το 2% κατ’ 
έτος. 

Προβλέψεις για δαπάνες μισθοδοσίας δεν θα σχηματι- 
σθούν. 

Ά ρ θ ρ ο 3 

Τεχνική κατάρτισης του προϋπολογισμού των νομαρχια¬ 
κών αυτοδιοικήσεων 

α) Έως το τέλος Αυγούστου 2002 η νομαρχιακή επιτρο¬ 
πή καταρτίζει σχέδιο του προϋπολογισμού της νομαρχια¬ 
κής αυτοδιοίκησης, σχέδιο σύνοψης του προϋπολογι¬ 
σμού, συνοπτικό πίνακα τριετούς προϋπολογισμού καιπί- 
νακες προγραμμάτων-δραστηριοτήτων τα οποία 
διαβιβάζει στην Υπηρεσία Δημοσιονομικού Ελέγχου στο 
Νομό, για τη σύνταξη της προβλεπόμενης έκθεσης. Η έκ¬ 
θεση της Υπηρεσίας Δημοσιονομικού Ελέγχου που εκδί- 
δεται εντός πέντε (5) ημερών, συνοδεύει τα εν λόγω σχέ¬ 
δια τα οποία υποβάλλονται από τη νομαρχιακή επιτροπή 
με τα λοιπά συνοδευτικά έγγραφα του άρθρου 8 της πα¬ 
ρούσας προς ψήφιση στο νομαρχιακό συμβούλιο. 

β) Ο προϋπολογισμός συντάσσεται κατά φορέα και 
Κ.Α.Ε. Ως προς τα έσοδα η ανάλυση των κονδυλίων θα γί¬ 
νει σύμφωνα με τον κώδικα κατάταξης εσόδων Ν.Π.Δ.Δ. 
(εγκύκλιος αρ. 2/47285/0094/2.8.2001) και ως προς τα 
έξοδα σύμφωνα με τον κώδικα κατάταξης εξόδων του 
κρατικού προϋπολογισμού. 

Όλα τα κονδύλια εσόδων και εξόδων θα αθροίζονται σε 
υποσύνολα κατά κατηγορίες (ανά χιλιάδα π.χ. 0000) και 
υποκατηγορίες (ανά εκατοντάδα π.χ. 0700) των εν λόγω 
κωδίκων. 


γ) Ο προϋπολογισμός θα αναπτύσσεται και στα δύο 
σκέλη του σε έξι (6) στήλες, όπου θα αναγράφονται: 

- στην 1η ο Κωδικός Αριθμός (Κ.Α.), 

- στην 2η η ονομασία του, 

- στην 3η οι προβλέψεις για το 2003, 

- στην 4η οι διαμορφωθείσες πιστώσεις των εσόδων και 
εξόδων κατά το 2002 (αρχικός προϋπολογισμός ± τρο¬ 
ποποιήσεις), 

- στην 5η η εκτίμηση πραγματοποιήσεων δαπανών μέ- 
χρι 31.12.2002 και 

- στην 6η τα απολογιστικά στοιχεία του 2001. 

Άρθρο 4 

Πρόβλεψη εσόδων 

α) Από κρατική επιχορήγηση. 

Οι προβλέψεις που θα σχηματισθούν στους κωδικούς 
αριθμούς της υποκατηγορίας εσόδων 0100 «Επιχορηγή¬ 
σεις από τον τακτικό προϋπολογισμό» δεν μπορούν σε 
καμιά περίπτωση να υπερβαίνουν τις επιχορηγήσεις του 
τρέχοντος οικονομικού έτους και κατά μείζονα λόγο αυ¬ 
τές που θα καθορισθούν με τον κρατικό προϋπολογισμό 
οικ. έτους 2003. 

Από τις προβλέψεις αυτές θα πρέπει να αφαιρεθούν οι 
επιχορηγήσεις που κάλυψαν έκτακτες και απρόβλεπτες 
δαπάνες του έτους 2002. 

β) Από κεντρικούς αυτοτελείς πόρους (Ν.2672/98). 

Για την πρόβλεψη εσόδων από τους κεντρικούς αυτο¬ 
τελείς πόρους θα υπολογιστούν τα αντίστοιχα κονδύλια 
του οικ. έτους 2002. 

Τα κονδύλια αυτά αφορούν: 

- βοηθήματα υγειονομικής περίθαλψης (ειδικός φορέας 
0151 υγεία), 

- επιδόματα κοινωνικής πρόνοιας (ειδικός φορέας 0153 
πρόνοια), 

- επενδύσεις χρηματοδοτούμενες από εθνικούς πό¬ 
ρους, λειτουργικές δαπάνες και επίδομα ειδικής απασχό¬ 
λησης του άρθρου 30 του Ν.2768/99 (φορέας 50 διοίκη¬ 
ση). 

Σε περίπτωση που θα χορηγηθεί πρόσθετη επιχορήγη¬ 
ση από τον κρατικό προϋπολογισμό προς συμπλήρωση 
των κεντρικών αυτοτελών πόρων σύμφωνα με το τελευ¬ 
ταίο εδάφιο της παρ.1 του άρθρου 4του Ν.2672/98, αυτή 
θα εγγράφει στην ομάδα εσόδων 0150 και στους αντί¬ 
στοιχους Κ.Α.Ε. 0154 και 0159. 

γ) Από λοιπά ίδια έσοδα. 

Σε όσες νομαρχιακές αυτοδιοικήσεις υπάρχουν πόροι 
από λοιπά ίδια έσοδα αυτά θα προβλεφθούν με τη μεγα¬ 
λύτερη δυνατή ακρίβεια, βάσει ορθού προγραμματισμού 
και προς την κατεύθυνση αύξησής τους. 

Άρθρο 5 

Πρόβλεψη εξόδων 

α) Γ ενικά. 

Οι προβλέψεις εξόδων θα σχηματιστούν στα επίπεδα 
του 2002. 

Δεν θα σχηματισθούν προβλέψεις για έκτακτες και 
απρόβλεπτες δαπάνες. 

β) Δαπάνες που τροφοδοτούνται από κεντρικούς αυτο¬ 
τελείς πόρους. 

Οι δαπάνες αυτές θα προβλεφθούν στα επίπεδα των 

αντιστοίχων δαπανών του τρέχοντος οικ.έτους και θα εμ- 
φανισθούν (κατά προτεραιότητα) στις ομάδες 2710 «Βοη¬ 
θήματα για υγειονομική περίθαλψη» και 2720 «Ειδικά επι¬ 
δόματα κοινωνικής πρόνοιας», στις υποκατηγορίες 9700 
και 9800 «Επενδύσεις εκτελούμενες από τα έσοδα 
Ν.Π.Δ.Δ.», στις υποκατηγορίες 0700 «Πληρωμές για με¬ 
τακινήσεις», 0800 «Πληρωμές για λοιπές υπηρεσίες», 
στην κατηγορία 1000 «Προμήθειες» και στον κωδικό αριθ¬ 
μό 0234 «Επίδομα δυσμενών και ειδικών συνθηκών εργα¬ 
σίας». 

Άρθρο 6 
Επενδύσεις 

Οι δαπάνες επενδύσεων θα εκτιμηθούν σύμφωνα μετις 
σχετικές οδηγίες του ΥΠ.ΕΘ.Ο. 

Τα έσοδα και έξοδα επενδύσεων πρέπει να εμφανίζο¬ 
νται σε ξεχωριστό τμήμα του προϋπολογισμού. 

Άρθρο 7 

Ταμειακά υπόλοιπα 

Για την ισοσκέλιση εσόδων-εξόδων μπορούν να χρησι¬ 
μοποιηθούν τα προβλεπόμενα, με κάθε δυνατή ακρίβεια 
ταμειακά υπόλοιπατωνπροηγουμένωνχρήσεων. Αυτά εμ¬ 
φανίζονται σε ιδιαίτερο πίνακα, χωρίς κωδικό αριθμό και 
αναγράφονται στην ανακεφαλαίωση των εσόδων-εξόδων. 

Τα ταμειακά υπόλοιπα των νομαρχιακών αυτοδιοικήσε¬ 
ων που προέρχονται από κρατικές επιχορηγήσεις θα εμ¬ 
φανίζονται στους οικείους φορείς και τραπεζικούς λογα¬ 
ριασμούς από τους οποίους προήλθαν και για την ισο- 
σκέλιση των εξόδων θα τροφοδοτούν τα αντίστοιχα 
κονδύλια του αυτού φορέα. 

Με το κλείσιμο της χρήσης 2002 θα συνταχθεί επίσημη 
κατάσταση που θα συνοδεύεται από τα εχίταίΐε των λογα¬ 
ριασμών της νομαρχιακής αυτοδιοίκησης που τηρεί η 
Τράπεζα και θα εμφανίζει το οριστικό ταμειακό υπόλοιπο. 

Σε περίπτωση που τα οριστικά ταμειακά υπόλοιπα δεν 
καλύπτουν το έλλειμμα, για την ισοσκέλιση του προϋπο¬ 
λογισμού θα γίνεται ισόποση μείωση των δαπανών. 

Άρθρο 8 

Συνοδευτικά του προϋπολογισμού 
νομαρχιακής αυτοδιοίκησης 

Ο προϋπολογισμός κάθε νομαρχιακής αυτοδιοίκησης 
συνοδεύεται από: 

α) σύνοψη του προϋπολογισμού σύμφωνα με το άρθρο 
5 παρ. 3 του Ν.2672/98 και την απόφασή μας αρ. 
51204/0094/12.7.1999, 

β) συνοπτικό πίνακα τριετούς προϋπολογισμού με τις 
σχετικές προβλέψεις (εσόδων-εξόδων) για τα οικονομικά 
έτη 2003, 2004 και 2005, 

γ) τεχνικά δελτία και οδηγίες υπερωριών και μετακινή¬ 
σεων, 

δ) εισηγητική έκθεση στην οποία παρουσιάζονται οι πα¬ 
ραδοχές, επί των οποίων έχουν θεμελιωθεί οι εκτιμήσεις 
των μεγεθών, όπως αναφέρονται αναλυτικά στα ειδικά 
έντυπα, 

ε) ειδικά έντυπα (ανάλογα με το είδος κάθε πρότασης) 
στα οποία θα αναλύεται λεπτομερώς και θα αιτιολογείται 
επαρκώς κάθε πρόβλεψη εσόδου και εξόδου και θα ανα- 
φέρονται οι σχετικές διατάξεις κατά κωδικό αριθμό στις 
οποίες στηρίζονται, 


στ) πίνακα που προσαρτάται στον προϋπολογισμό και 
εγκρίνεται από το νομαρχιακό συμβούλιο, στον οποίον 
αναγράφονται οι πιστώσεις σε βάρος των οποίων επιτρέ¬ 
πεται η έκδοση χρηματικών ενταλμάτων προπληρωμής. 
Ο εν λόγω πίνακας μπορεί να τροποποιείται κατά τη διάρ¬ 
κεια του έτους από το νομαρχιακό συμβούλιο, 

ζ) έκθεση της αρμόδιας Υπηρεσίας Δημοσιονομικού 
Ελέγχου (άρθρο 15 παρ.9 Ν.2469/97) προς το νομαρχια¬ 
κό συμβούλιο. 

Ά ρ θ ρ ο 9 

Ψήφιση και αξιολόγηση του προϋπολογισμού 
νομαρχιακής αυτοδιοίκησης 

α) Ψήφιση προϋπολογισμού νομαρχιακής αυτοδιοίκη¬ 
σης. 

Έως το τέλος Σεπτεμβρίου 2002 το σχέδιο του ετήσιου 
προϋπολογισμού, η σύνοψή του και το σχέδιο τριετούς 
προϋπολογισμού ψηφίζονται από το νομαρχιακό συμ¬ 
βούλιο. 

Αν τα ανωτέρω σχέδια δεν καταρτισθούν έγκαιρα ή αν ο 
πρόεδρος του νομαρχιακού συμβουλίου δεν μεριμνήσειγια 
να συγκληθεί το συμβούλιο ως το τέλος Σεπτεμβρίου, το 
συμβούλιο συνέρχεται αυτοδίκαια την πρώτη Κυριακή του 
Οκτωβρίου και προχωρεί στην σύνταξη και ψήφισή τους. 

β) Αξιολόγηση προϋπολογισμού νομαρχιακής αυτοδι¬ 
οίκησης. 

Πριν από την 15η Οκτωβρίου 2002 ο προϋπολογισμός 
εσόδων-εξόδων, ο συνοπτικός προϋπολογισμός και ο συ¬ 
νοπτικός πίνακας τριετούς προϋπολογισμού αποστέλλο- 
νται στην αρμόδια Διεύθυνση Νομικών Προσώπων Δημο¬ 
σίου Δικαίου (Δ39) της Γ ενικής Γ ραμματείας Δημοσιονο¬ 
μικής Πολιτικής (Γ.Α.Κ.) μαζί με την εισηγητική έκθεση, 
την έκθεση της Υπηρεσίας Δημοσιονομικού Ελέγχου και 
την πράξη έγκρισης του νομαρχιακού συμβουλίου, ώστε 
να αξιολογηθεί από τον Υπουργό Οικονομίας και Οικονο¬ 
μικών. 

Ο Υπουργός Οικονομίας και Οικονομικών, αν διαπιστώ¬ 
σει ότι υπάρχουν αποκλίσεις από τις κατευθυντήριες 
γραμμές και οδηγίες της παρούσας, ζητά από το νομαρ¬ 
χιακό συμβούλιο την αναγκαία αναμόρφωση του προϋ¬ 
πολογισμού και την επανυποβολή του στην ανωτέρω υπη¬ 
ρεσία για την επαναξιολόγησή του. 

Μέχρι την επαναξιολόγηση μπορούν να πραγματοποι¬ 
ούνται δαπάνες στα όρια των πιστώσεων του προϋπολο¬ 
γισμού του 2002, τηρουμένων κατά τα λοιπά των διατάξε- 
ωντης παρ. 4του άρθρου 87 του Π.Δ/τος 30/96 «Κώδικας 
Νομαρχιακών Αυτοδιοικήσεων» (ΦΕΚ21Α'). Σε κάθε περί¬ 
πτωση κονδύλια δαπανών που έχουν επαληθευτεί και βε¬ 
βαιωθεί κατά την αξιολόγηση του προϋπολογισμού μπο¬ 
ρούν να πραγματοποιούνται καθόλη τη διάρκεια του 
έτους στο οποίο αφορά ο προϋπολογισμός. 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 22 Ιουλίου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Κ. ΣΚΑΝΔΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 884/0051 (2) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πιλοτικό Πρόγραμμα «Προμήθεια 
Λεωφορείων Φυσικού Αερίου και Δημιουργία Σταθμού 
Ανεφοδιασμού». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 « Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ529τ.Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000», (ΦΕΚ 251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση για τον καθορισμό αρμοδιοτήτων του Υπουργού Οικο¬ 
νομικών στους Υφυπουργούς (ΦΕΚ 1485 τ.Β'). 

4. Την ανάγκη ουσιαστικού ελέγχου στο Επιχειρησιακό 
Πιλοτικό Πρόγραμμα «Προμήθεια Λεωφορείων Φυσικού 
Αερίου και Δημιουργία Σταθμού Ανεφοδιασμού» στο 
πλαίσιο ελέγχου των προγραμμάτων που χρηματοδοτού¬ 
νται από την Ευρωπαϊκή Ένωση. 

5. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

6. Το γεγονός ότι από τις διατάξεις αυτής της απόφα¬ 
σης προκαλείται δαπάνη για την αμοιβή των ελεγκτών, η 
οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών και θα ανέλθει στο ποσό των 440,20 
ευρώ. 

7. Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελώντων ελεγκτικών ομάδωντου άρθρου 17(παρ.6) του 
Ν. 2860/2000, αποφασίζουμε: 

Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο Επιχειρησιακό Πιλοτικό Πρόγραμμα 
«ΠρομήθειαΛεωφορείωνΦυσικού Αερίου καιΔημιουργία 
Σταθμού Ανεφοδιασμού», στο μέτρο 1.1 «Προμήθεια Λε¬ 
ωφορείων συμπιεσμένου φυσικού αερίου (ΟΝΟ) και 
εγκαταστάσεις υποστήριξης» και συγκεκριμένα στο υπο- 
έργο 1. 

Φορέας υλοποίησης του έργου: Οργανισμός Αστικών 
Συγκοινωνιών Αθηνών (ΟΑΣΑ). 

Μέλη της Ελεγκτικής ομάδας ορίζονται οι εξής: 

• Γεροντίδου Μαγδαληνή Μηχανολόγος Μηχανικός 
υπάλληλος της 51ης Διεύθυνσης Προγραμματισμού και 
Ελέγχων του Γ.Λ.Κ. 

• Δημητριάδη Παναγιώτα υπάλληλος της 51ης Διεύ¬ 
θυνσης Προγραμματισμού και Ελέγχων του Γ.Λ.Κ. 

Συντονιστής της ομάδας ελέγχου ορίζεται η Γεροντί- 
δου. 

Ο έλεγχος θα διενεργηθεί κατά το χρονικό διάστημα 
από 29.7.2002 έως και 2.8.2002, στην έδρα του φορέα 
υλοποίησης. 

Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 


• Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Ο επιτόπιος έλεγχος του φυσικού αντικειμένου του 
έργου. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα παραδοθεί στην Διεύθυν¬ 
ση Μελετών και Αξιολόγησης του Γενικού Λογιστηρίου 
του Κράτους, το αργότερο εντός ενός μηνός από την πε- 
ραίωση του ελέγχου, για εισήγηση στην Επιτροπή Δημο¬ 
σιονομικού Ελέγχου. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 6 του προ¬ 
οιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 885/0051 (3) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Ιδιωτικών ή και Μικτών 
Βιομηχανικών Υποδομών στη Βόρεια Ελλάδα 1994 - 
1999. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαι¬ 
σίου Στήριξης και άλλες διατάξεις». 

2. Την αριθμ. 2/2422/0004/25.4.2001 κοινή απόφαση 
των Υπουργών Εθνικής Οικονομίας και Οικονομικών «Κα¬ 
τάργηση του Ειδικού Συντονιστικού Οργάνου του άρθρ. 6 
του Ν. 2187/1994 (ΦΕΚ 529 τ.Β') και μεταφορά των αρμο¬ 
διοτήτων του στην Επιτροπή Δημοσιονομικού Ελέγχου 
του άρθρ. 17του Ν. 2860/2000», (ΦΕΚ251 τ.Α'). 

3. Την αριθμ. 1100383/1330/Α0006/31.10.2001 απόφα¬ 
ση «Καθορισμός αρμοδιοτήτων του Υφυπουργού Οικο¬ 
νομικών» (ΦΕΚ 1485 τ.Β'). 

4. Την ανάγκη ουσιαστικού ελέγχου στο έργο του Επι¬ 
χειρησιακού Προγράμματος Ιδιωτικών ή και Μικτών Βιο¬ 
μηχανικών Υποδομών στη Βόρεια Ελλάδα 1994 - 1999. 
«Κέντρο παροχής προηγμένων υπηρεσιών «ΕορίεΙίοε» με 
την επωνυμία "ΡΟΤΑ ΚΕΝΤΡΟ ΕΟΟΙ3ΤΙ08"». 

5. Την απόφαση Ε(96) 482/24.4.1996 που αφορά την 
έγκριση του Πολυταμειακού Επιχειρησιακού Προγράμ¬ 
ματος Τεχνικής Βοήθειας και την αριθμ. 8287/7.3.1997 
απόφαση του Υφυπουργού Εθνικής Οικονομίας. 

6. Την αριθμ. 2/30195/0022/18.5.2001 απόφαση του 
Υπουργού Οικονομικών «Καθορισμός αποζημίωσης των 
μελώντων ελεγκτικών ομάδωντου άρθρου 17 (παρ.6) του 
Ν. 2860/2000». 

7. Το γεγονός ότι από τις διατάξεις της απόφασης αυτής 
προκαλείται δαπάνη 616,28 € για την αμοιβή των ελεγκτών, 
η οποία βαρύνει τον ΚΑΕ 0515 του φορέα 140 του Υπουρ¬ 
γείου Οικονομικών, ενώ οι δαπάνες μετακίνησης, διαμονής 
και η ημερήσια αποζημίωση αυτών στην Βόρεια Ελλάδα θα 

βαρύνουν την από 12.6.1996 σύμβαση μεταξύ ΥΠΕΘΟ και 
ΕΔΤΒ (ΕταιρείαΔιαχείρισης Τεχνικής Βοήθειας). 

8. Το γεγονός ότι οι ελεγκτές Μαργαριτοπούλου Άννα 
και Πετράκης Ιωάννης ευρίσκονται ήδη στη Βόρεια Ελλά¬ 
δα για τη διενέργεια άλλου ελέγχου (απόφαση μας αριθμ. 
820/0051/9.7.2002) και θα παραμείνουν για την διενέρ¬ 
γεια του υπόψη ελέγχου, αποφασίζουμε: 

1) Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο έργο του Επιχειρησιακού Προ¬ 
γράμματος Ιδιωτικών ή και Μικτών Βιομηχανικών Υποδο¬ 
μών στη Βόρεια Ελλάδα 1994 - 1999 «Κέντρο παροχής 
προηγμένων υπηρεσιών "Εορίεΐίοε" με την επωνυμία 
"ΡΟΤΑ ΚΕΝΤΡΟ Ε00Ι5ΤΙ08"». 

2) Μέλη της Ελεγκτικής ομάδας ορίζονται οι εξής: 

• Πετράκης Ιωάννης, υπάλληλος της 52ης Διεύθυνσης 
Μελετών και Αξιολόγησης του Γ.Λ.Κ., 

• Μαργαριτοπούλου Άννα, πολιτικός μηχανικός της 
51ης Διεύθυνσης Προγραμματισμού και Ελέγχων του 
Γ.Λ.Κ., 

Συντονίστριατης ομάδας ελέγχου, ορίζεται η Μαργαρι- 
τοπούλου Άννα. 

3) Ο έλεγχος θα διενεργηθεί κατά το χρονικό διάστημα 
από 27.7.2002 έως και 3.8.2002 στο φορέα υλοποίησης 
του έργου και συγκεκριμένα: 

Στην υ ΡΟΤΑ ΚΕΝΤΡΟ Ε00Ι3ΤΙ03 « Αποθήκευση - Ανα- 
συσκευασία Διανομές Α. Ε., στη Βόρεια Ελλάδα. 

4) Έργο της Ελεγκτικής Ομάδας ειδικότερα είναι: 

• Ο έλεγχος των συστημάτων διαχείρισης και ελέγχου. 

• Η διαπίστωση της πορείας υλοποίησης των έργων, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου στην Βόρεια Ελλάδα. 

5) Μετά το πέρας του ελέγχου θα συνταχθεί έκθεση με 
τα αποτελέσματα του ελέγχου, που θα παραδοθεί στην 
Διεύθυνση Μελετών και Αξιολόγησης του Γενικού Λογι¬ 
στηρίου του Κράτους, το αργότερο εντός ενός μηνός από 
την περαίωση του ελέγχου, για εισήγηση στην Επιτροπή 
Δημοσιονομικού Ελέγχου. 

6) Στα μέλη της ελεγκτικής ομάδας θα καταβληθεί η 
προβλεπόμενη αποζημίωση από την υπό στοιχείο 6 του 
προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/41708/0025 (4) 

Μετοχοποίηση υποχρεώσεων προς το Δημόσιο της εται¬ 
ρείας με την επωνυμία «ΕΛΛΗΝΙΚΗ ΒΙΟΜΗΧΑΝΙΑ 
ΟΠΛΩΝ (ΕΒΟ) Α,Ε.» 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του Ν.2303/95 «Πληρω¬ 
μή αποδοχών δημοσίων υπαλλήλων μέσω τραπεζικού συ¬ 
στήματος και άλλες διατάξεις» 

2. Τις διατάξεις των παρ. 2, 3 και 4 του άρθρου 1 του 


Ν.43/1975 (Α39/75 «Περί ιδρύσεως Εθνικής Βιομηχανίας 
Αεροπορικού Υλικού». 

3. Τις διατάξεις του Π.Δ. 514/1977 «Περί επεκτάσεως 
του Ν.43/1975 και επί της ιδρυθησομένης Ελληνικής Βιο¬ 
μηχανίας Όπλων (Ε.Β.Ο.) Α.Ε.». 

4. Τις διατάξεις του άρθρου 1 του Ν.696/1977 
(Α.272/1977) «Περί τροποποιήσεως και συμπληρώσεως 
του Ν.43/1975». 

5. Τις διατάξεις της παρ. 1 του άρθρου 44 του Ν. 
1947/1991 (Α70/91) «Απλούστευση φορολογικών διαδι¬ 
κασιών και άλλες διατάξεις». 

6. Τον από 26.6.2002 αναλυτικό πίνακα χρεών της 
Ε.Β.Ο. ΑΈ. 

7. Το από 28.6.2002 πρακτικό της Έκτακτης Γενικής Συ¬ 
νέλευσης των μετόχων της Ε.Β.Ο. ΑΈ. στην οποία απο- 
φασίσθηκε η αύξηση του μετοχικού κεφαλαίου της Εται¬ 
ρείας κατά το ποσό των 11.016.199,65 ευρώ. 

8. Την υπ’ αριθμ. 1100383/1330/Α0006/31.10.01 (ΦΕΚ 
1485, τ.Β') κοινή απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών», αποφασίζουμε: 

Εγκρίνουμε: 

- Την αύξηση του μετοχικού κεφαλαίου της ΑΈ. Ελληνι¬ 
κής Βιομηχανίας Όπλων κατά το ποσό των έντεκα εκα¬ 
τομμυρίων δέκα έξι χιλιάδων εκατόν ενενήντα εννέα ευρώ 
και εξήντα πέντε λεπτών (11.016.199,65 ευρώ) με την έκ¬ 
δοση 375.339 νέων μετοχών ονομαστικής αξίας 29,35 ευ¬ 
ρώ εκάστης. 

- Την περιέλευση των ως άνω 375.339 μετοχών στο Δη¬ 
μόσιο και την καταβολή της αξίας αυτών με συμψηφισμό 
ισόποσων οφειλών της παραπάνω εταιρείας οι οποίες 
αποσβένονται. Ειδικότερα, αποσβένεται ποσό 
11.016.204,98 ευρώ που είναι βεβαιωμένο στηΔ.Ο.Υ. ΦΑ- 
ΒΕ Αθηνών και προέρχεται από ισόποσα ληξιπρόθεσμα 
χρέη προς το Δημόσιο. Η διαφορά των 5,33 ευρώ θα κα¬ 
ταβληθεί στην Δ.Ο.Υ. ΦΑΒΕ Αθηνών από την ΕΒΟ σε με¬ 
τρητά. 

Η Δ.Ο.Υ. ΦΑΒΕ Αθηνών στην οποία κοινοποιείται η πα¬ 
ρούσα παρακαλείται να μεριμνήσει για τη διαγραφή του 
παραπάνω ποσού και την έκδοση του σχετικού ΑΦΕΚπου 
θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 25 Ιουλίου 2002 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/39803/0022 (5) 

Καθορισμός αποζημίωσης μελών Επιτροπής για τα θέμα¬ 
τα εκπαίδευσης του προσωπικού της Δημοτικής Αστυ¬ 
νομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του Ν. 2503/1997 «Διοίκηση, 

οργάνωση, στελέχωση της Περιφέρειας, ρύθμιση θεμά¬ 
των για την Τοπική Αυτοδιοίκηση και άλλες διατάξεις» 
(ΦΕΚ107/Α) για τον καθορισμό της αποζημίωσης των με¬ 
λών της επιτροπής. 

β) του άρθρου 27 του Ν. 2081/1992 (ΦΕΚ 157 Α') με το 
οποίο προστέθηκε το άρθρο 29 Α στο Ν. 1558/1985 «Κυ¬ 
βέρνηση και Κυβερνητικά Όργανα (ΦΕΚ 137 Α') όπως 
αντικαταστάθηκε με το άρθρο 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» και το γεγονός 
ότι από τις διατάξεις της απόφασης αυτής προκαλείται 
δαπάνη ύψους 1.900 ΕΥΡΩ για το οικονομικό έτος 2002 
και η οποία καλύπτεται από τις γραμμένες πιστώσεις στον 
κρατικό προϋπολογισμό του Υπουργείου Εσωτερικών, 
Δημόσιας Διοίκησης και Αποκέντρωσης, με Ειδικό Φορέα 
07-110 και ΚΑΕ 0515. 

2. Την αριθμ. 2/80345/0004/8.11.99 (ΦΕΚ 2040 Β') κοινή 
Υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91». 

3. Το αριθμ. 23/2002 (ΦΕΚ 19 Α') Προεδρικό Διάταγμα 
«Αρμοδιότητες, σύστημα πρόσληψης, προσόντα, καθή¬ 
κοντα, δικαιώματα και υποχρεώσεις του προσωπικού της 
Δημοτικής Αστυνομίας». 

4. Την αριθμ. 13729/29.3.2002 απόφαση του Υπουργού 
Εσωτερικών, Δημόσιας Διοίκησης και Αποκέντρωσης 
«Συγκρότηση επιτροπής για θέματα εκπαίδευσης του 
προσωπικού της Δημοτικής Αστυνομίας» (ΦΕΚ 420 Α'), 
αποφασίζουμε: 

1. Καθορίζουμε για τα μέλη και τη γραμματέα της επι¬ 
τροπής για τα θέματα εκπαίδευσης του προσωπικού της 
Δημοτικής Αστυνομίας εφάπαξ αποζημίωση 400 ΕΥΡΩ, 
για κάθε ένα από τα μέλη και 300 ΕΥΡΩ για τη γραμματέα. 

2. Η δαπάνη για την καταβολή της ανωτέρω αποζημίω¬ 
σης θα βαρύνει τις πιστώσεις του φορέα 07-110 Κ.Α. εξό¬ 
δων 0515 του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

Η απόφαση αυτή να δημοσιευθεί στην Εφημερίδα της 
Κυιβερνήσεως. 

Αθήνα, 23 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εσωτερικών, 

Υπουργείου Οικονομίας Δημόσιας Διοίκησης και 
και Οικονομικών Αποκέντρωσης 

I. ΚΟΥΣΟΥΛΑΚΟΣ ΒΑΣΙΛΕΙΟΣ ΒΑΛΑΣΟΠΟΥΛΟΣ 

-♦- 

Αριθ. 2952 (6) 

Ανάθεση έργων στην Εταιρεία «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Το Ν. 2408/1996, Άρθρο 5, παράγραφο 7 εδάφιο β' 
(ΦΕΚ 104 Α74.6.96). 

2) Το Ν. 2479/1997, Άρθρο 3, παράγραφο 15, εδάφιο α' 
(ΦΕΚ 67 Α76.5.97). 

3) Το Ν. 2521/1997, Άρθρο 21 παράγραφο 5, εδάφιο δ' 
(ΦΕΚ 174 Α'/1.6.97). 

4) Το Ν. 2664/98, Άρθρο 31 (ΦΕΚ 275Α73.12.98) 

5) Το Ν. 2915/01, Άρθρο 36, παρ. 1 (ΦΕΚ 109Α'/ 
29.6.2001). 


6) Το Ν. 2943/01, Άρθρο 13 (ΦΕΚ 203 Α'/12.9.2001), 
αποφασίζουμε: 

Αναθέτουμε στην Εταιρεία «ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε.»το έργο: 

Μελέτη, και κατασκευή με αυτεπιστασία, του έργου 
«Επείγουσες εργασίες, εσωτερικής αναδιαμόρφωσης και 
ενίσχυσης των θαλάμων νοσηλείας του Νοσοκομείου των 
Δικαστικών Φυλακών Κορυδαλλού, για τη βελτίωση των 
συνθηκών της λειτουργίας του». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 117200 (7) 

Τροποποίηση της υπ’ αριθ. 102244/11.6.2002 απόφασης 
του Υπουργού Δικαιοσύνης «Σύσταση και Συγκρότη¬ 
ση Ομάδας Εργασίας για την επεξεργασία εσωτερι¬ 
κού κανονισμού οργάνωσης και λειτουργίας των Ια¬ 
τροδικαστικών Υπηρεσιών» (ΦΕΚ797/Β'/27.6.2002). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Των άρθρων 2,21,24 και 26 του Π .Δ/τος 36/2000 «Ορ¬ 
γανισμός Υπουργείου Δικαιοσύνης» (ΦΕΚ 29/Α'), 

β) Του άρθρου 10 του Ν.705/1943 «Περί τροποποιήσε- 
ως και συμπληρώσεωςτου Ν.ΓΧΠ' «περί ιατροδικαστικής 
υπηρεσίας κ.λπ.» (ΦΕΚ 337 Α'), γ) του Κανονιστικού Δια¬ 
τάγματος της 29ης Φεβρουάριου 1944 «Περί εκτελέσεως 
του Ν.705 της 7ης Οκτωβρίου 1943» (ΦΕΚ 53/13.3.44/Α'). 

2) Τις διατάξεις: 

α) Της παραγράφου 6ατου άρθρου 5του Ν.2408/1996 
(ΦΕΚ104/τ.Α') και 

β) Του άρθρου 19του Ν.2470/1997 (ΦΕΚ40/τ.Α'). 

3) Την υπ’ αριθ. 102244/11.6.2002 απόφαση του Υπουρ¬ 
γού Δικαιοσύνης (ΦΕΚ 797/Β727.6.2002) «Σύσταση και 
συγκρότηση Ομάδας Εργασίας για την επεξεργασία των 
θεμάτων που αφορούν στον εσωτερικό κανονισμό οργά¬ 
νωσης και λειτουργίας των ιατροδικαστικών υπηρεσιών 
της χώρας», αποφασίζουμε: 

Την ανασύσταση και ανασυγκρότηση της Ομάδας Ερ¬ 
γασίας που συστήθηκε με την υπ’ αριθ. 102244/11.6.2002 
απόφαση του Υπουργού Δικαιοσύνης (ΦΕΚ 
797/Β'/27.6.2002) με σκοπό τη σύνταξη εσωτερικού κανο¬ 
νισμού λειτουργίας των ιατροδικαστικών υπηρεσιών της 
χώρας, ως ακολούθως. 

Η Ομάδα Εργασίας αποτελείται από τους κάτωθι: 

1. Μαρία Καπατσώρη, Γεν. Διευθύντρια της Γεν. Διεύ¬ 
θυνσης Διοικητικής Υποστήριξης της Κεντρικής Υπηρε¬ 
σίας του Υπουργείου Δικαιοσύνης, ως Πρόεδρο, με ανα¬ 
πληρωτή τον Ιωάννη Παπαναγιώτου, Διευθυντή της Διεύ¬ 
θυνσης Διοίκησης και Ανάπτυξης Ανθρώπινου Δυναμικού 
της Κεντρικής Υπηρεσίας του Υπουργείου Δικαιοσύνης. 

2. Ιωάννη Παπαναγιώτου, Διευθυντή της Διεύθυνσης Δι¬ 
οίκησης και Ανάπτυξης Ανθρώπινου Δυναμικού της Κε- 

ντρικής Υπηρεσίας του Υπουργείου Δικαιοσύνης ως μέ¬ 
λος. 

3. Δημοσθένη Μπούκη, Ιατροδικαστή Α'τάξεως, Προϊ¬ 
στάμενο της Ιατροδικαστικής Υπηρεσίας Πειραιώς, ως 
μέλος. 

4. Χρήστο Λευκίδη, Ιατροδικαστή Β' τάξεως της Ιατρο¬ 
δικαστικής Υπηρεσίας Αθηνών, ως μέλος. 

5. Νικόλαο Καρακούκη, Ιατροδικαστή Β'τάξεως της Ια¬ 
τροδικαστικής Υπηρεσίας Αθηνών, ως μέλος, με αναπλη¬ 
ρωτή αυτού τον Ηλία Μπογιόκα, Ιατροδικαστή Β'τάξεως 
της Ιατροδικαστικής Υπηρεσίας Πειραιώς. 

6. Ρουμπινή Λεονταρή, Ιατροδικαστή Δ' τάξεως της Ια¬ 
τροδικαστικής Υπηρεσίας Λάρισας, ως μέλος. 

7. Ελένη Μωραϊτου, υπάλληλο του κλάδου ΔΕ Διοικητι- 
κού-Λογιστικού με βαθμό Α' της Ιατροδικαστικής Υπηρε¬ 
σίας Αθηνών, ως μέλος, με αναπληρωτή αυτής τη Δήμη¬ 
τρα Ριζάκη, υπάλληλο του κλάδου ΔΕ Διοικητικού-Λογι- 
στικού με βαθμό Α' της Ιατροδικαστικής Υπηρεσίας 
Πειραιώς. 

Γραμματέα της Ομάδας Εργασίας ορίζουμε τη Γλυκε¬ 
ρία Μαυρομάτη, υπάλληλο του κλάδου ΠΕ Διοικητικού- 
Οικονομικού με βαθμό Β' της Κεντρικής Υπηρεσίας του 
Υπουργείου Δικαιοσύνης, με αναπληρωτή τον Ηλία Ιωση- 
φίδη, υπάλληλο του κλάδου ΠΕΔιοικητικού-Οικονομικού 
με βαθμό Δ'της Κεντρικής Υπηρεσίας του Υπουργείου Δι¬ 
καιοσύνης. 

Η Ομάδα Εργασίας θα ολοκληρώσει το έργο της εντός 
έξι μηνών από την συγκρότησή της. 

Η δαπάνη αμοιβής των μελών και του γραμματέα της 
Ομάδας Εργασίας θα βαρύνει τον προϋπολογισμό του 
Ταμείου Χρηματοδοτήσεως Δικαστικών Κτιρίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιουλίου 2002 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 
-♦- 

Αριθ. 43542/4392 (8) 

Ορισμός Προέδρου και Διευθύνοντος Συμβούλου στο Δι¬ 
οικητικό Συμβούλιο των Ελληνικών Ταχυδρομείων 
(ΕΛ.ΤΑ.). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) του Ν. 2414/96 «Εκσυγχρονισμός των Δημοσίων Επι¬ 
χειρήσεων και Οργανισμών και άλλες διατάξεις» (Α' 135) 
όπως τροποποιήθηκε με τον Ν. 2733/99 (Α' 155) 

β) του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα» (Α' 137) όπως το άρθρο αυτό προ¬ 
στέθηκε με το άρθρο 27 του Ν. 2081/92 (Α' 154) και αντι- 
καταστάθηκεμετοάρθρο 1 παρ. 2ατου Ν. 2469/97 (Α'38) 

γ) του άρθρου 3 της υπ’ αριθμ. 83588/2531/12.12.96 
απόφασης των Υπουργών Εθνικής Οικονομίας και Οικο¬ 
νομικών και Μεταφορών και Επικοινωνιών «Προσαρμογή 


των διατάξεων του Καταστατικού των ΕΛ.ΤΑ στις διατά¬ 
ξεις του Ν. 241 4/96» (Β' 1142). 

2. Την υπ’ αριθμ. οικ. 13528/1321/4.3.2002 απόφαση 
των Υπουργών Οικονομίας και Οικονομικών και Μεταφο¬ 
ρών και Επικοινωνιών «Προκήρυξη της θέσης του Διευθύ- 
νοντος Συμβούλου της Α.Ε. «Ελληνικά Ταχυδρομεία 
(ΕΛ.ΤΑ)» (Τ. παρ. 83). 

3. Το υπ’ αριθμ. 2773/αβ/24.7.2002 έγγραφο της Βου¬ 
λής των Ελλήνων με το οποίο μας διαβιβάζονται οι εκθέ¬ 
σεις της Επιτροπής Δημοσίων Επιχειρήσεων Τραπεζών 
και Οργανισμών Κοινής Ωφέλειας του άρθρου 49Α του 
κανονισμού της Βουλής, για τον Πρόεδρο του Δ.Σ. και τον 
Διευθύνοντα Σύμβουλο των ΕΛ.ΤΑ. 

4. Την ανάγκη συγκρότησης νέου Διοικητικού Συμβου¬ 
λίου στα ΕΛ.ΤΑ. λόγω λήξης της θητείας του. 

5. Το γεγονός από τις διατάξεις της απόφασης αυτής 
προκαλείται δαπάνη σε βάρος του προϋπολογισμού των 
ΕΛ.ΤΑ., αποφασίζουμε: 

Ορίζουμε εκπροσώπους του Δημοσίου, στο Διοικητικό 
Συμβούλιο των Ελληνικών Ταχυδρομείων (ΕΛ.ΤΑ.), για πέ¬ 
ντε έτη, τους: 

α. Αθανάσιο Δημητρακόπουλο, ως Πρόεδρο 

β. ΕμμανουήλΔραϊνάκη, ωςΔ/ντα Σύμβουλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚΟΣ ΧΡΙΣΤΟΔΟΥΛΑΚΗΣ ΧΡΙΣΤΟΣ ΒΑΡΕΛΗΣ 
-♦- 

Αριθ. 19347 (9) 

Υπέρβαση του ανωτάτου ορίου των 120 ημερών κίνησης 
εκτός έδρας κατά 80 ημέρες για τον οδηγό Νομάρχη 
Νομαρχιακής Αυτοδιοίκησης Πέλλας καθώς και υπαλ¬ 
λήλους Μηχ/κού Εξοπλισμού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/1999 
«Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις». 

2. Τις διατάξεις της παρ. 6 του άρθρου 25 του Ν. 
2738/99 «Συλλογικές διαπραγματεύσεις στην Δημόσια 
Διοίκηση μονιμοποιήσεις συμβασιούχων αορίστου χρό¬ 
νου και άλλες διατάξεις». 

3. Τιςδιατάξειςτου Ν. 2503/1997 «διοίκηση, οργάνωση 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

4. Την 8222/19.3.2002 απόφασή μας με την οποία καθο¬ 
ρίζεται για το έτος 2002 το ανώτατο όριο επιτρεπομένων 
ημερών κίνησης εκτός έδρας Υπαλλήλων υπηρετούντων 
στις Νομαρχιακές Αυτοδιοικήσεις της Περιφέρειας, 
όπως αυτή συμπληρώθηκε μεταγενέστερα. 

5. Το γεγονός ότι το μεν προσωπικό του μηχανικού εξο¬ 
πλισμού καλείται με τα μηχανήματα της υπηρεσίας να 
αντιμετωπίσει τις καταστροφές που προκαλούν οι πλημ¬ 
μύρες, χιόνια, πυρκαγιές, σεισμοί κ.τ.λ. ο δε οδηγός του 

Νομάρχη να μεταφέρει τον Νομάρχη όλες τις ημέρες και 
όλες τις ώρες της ημέρας δεδομένου ότι οι Νομάρχες δεν 
έχουν ωράριο και μετακινούνται συνεχώς όπου τους κα- 
λεί το καθήκον. 

6. Το γεγονός ότι η προκαλούμενη δαπάνη δεν είναι δυ¬ 
νατόν να υπολογισθεί, αποφασίζουμε: 

Αυξάνουμε τον αριθμό των ημερών εκτός έδρας πέραν 
αυτών που εγκρίθηκαν με την ανωτέρω 8222/19.3.2002 
απόφασή μας κατά 80 ημέρες: 

α) στους υπαλλήλους του μηχανολογικού εξοπλισμού 
της Νομαρχιακής Αυτοδιοίκησης Πέλλας που ασχολού¬ 


νται με την αντιμετώπιση των καταστροφών που προκα- 
λούν οι πλημμύρες, πυρκαγιές, σεισμοί, κ.τ.λ. και 
β) στον οδηγό Νομάρχη Νομαρχιακής Αυτοδιοίκησης 
Πέλλας που επί καθημερινής βάσης και όλες τις ημέρες 
και ώρες της ημέρας μεταφέρει τον Νομάρχη όπου τον 
καλείτο καθήκον. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Ιουνίου 2002 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




